Diari Oficial de la Generalitat Valenciana


Sumari del DOGV 7220, del 24-02-2014 (2014/1480)

Subhasta de bé immoble a Picassent.
-----------------------------------

### Dades del document

Número de DOGV
:   7220

Data del DOGV
:   24-02-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/1480


Organisme emissor
:   Notaria d'Ignacio Catania Palmer

Tipus de document
:   Subhasta

Subhasta de bé immoble a Picassent. [2014/1480]  
Ignacio Catania Palmer, notari del Col·legi de València, amb residència a Picassent, faig saber:  
I. Que en la meua notaria, sítia en el carrer del Calvari número 38, 1r, 46402 Picassent, es tramita venda extrajudicial conforme a l'article 129 de la Llei Hipotecària, de la finca hipotecada següent:  
Urbana. Número trenta-quatre. Vivenda en planta quarta, porta onze, de l'edifici siti a Picassent, carrer de Sor Lluïsa número 3, abans en Projecte, sense número, és de tipus I. Mesura noranta-sis metres amb trenta-un decímetres quadrats (96,31 m²) de superfície construïda i setanta-un metres amb noranta-dos decímetres quadrats (71,92 m²) d'útil, amb distribució pròpia per a habitar. Confronta: davant, replanell i vivenda porta 10 d'esta escala; dreta entrant, vivenda porta 12 d'esta escala; i esquenes, carrer en projecte.  
Quota: 2,70 per cent.  
Referència cadastral. Té assignada la següent: 8467263MC8894W9032BD.  
Forma part de: un edifici situat a Picassent, carrer Sor Lluïsa número 3, abans carrer en projecte sense número, l'àrea solar de la qual és de mil quatre-cents deu metres quadrats (1.410 m²), que confronta: davant, el carrer esmentat; dreta entrant, carrer Carlos Albors; esquerra, Eulogi Nogués; i esquenes, Eulogi Nogués i nau d'Insecticides Llevantins, SL.  
  
Registre. Figura inscrita en el Registre de la Propietat de Picassent, u, al tom 2159, llibre 457, foli 99, finca número 19137.  
És procedent la subhasta de la finca, i se'n fan saber les condicions:  
Tindrà lloc en la meua notaria. La subhasta se celebrarà el dia 29 d'abril de 2014 a les 11.00 hores, sent el tipus base el de dos-cents trenta-quatre mil set-cents vint euros i se subjecta a allò que s'ha previngut en l'article 12 del Reial Decret Llei 6/2012, de 19 de març, en tractar-se de la vivenda habitual del deutor.  
La documentació i el certificat del registre a què es refereixen els articles 236.a i 236.b del Reglament Hipotecari, poden consultar-se en la notaria de dilluns a divendres de 10.00 a 13.00 hores. S'entendrà que tot licitador accepta com a suficient la titulació aportada. Les càrregues, els gravàmens i els assentaments anteriors a la hipoteca que s'execute, continuaran subsistents. Els licitadors hauran de consignar, prèviament a la subhasta, en el compte corrent de Banc Mare Nostrum, SA, número 4608-9952.42.1510237903, una quantitat equivalent al 30 per cent del tipus que corresponga, per mitjà de justificació de l'ingrés en l'establiment designat a l'efecte.  
Podran fer-se'n postures per escrit en plec tancat, acompanyades del justificant del depòsit previ, fins al moment de la subhasta. Només l'adjudicació a favor del creditor requeridor o la rematada a favor seu o d'un creditor posterior, podrà fer-se a qualitat de cedir a un tercer.  
  
  
Picassent, 13 de febrer de 2014.- El notari: Ignacio Catania Palmer.